AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir perdavimo valdyti, naudoti ir disponuoti juo patikėjimo teise

1. **Parengto tarybos sprendimo projekto tikslai ir uždaviniai**

Lietuvos Respublikos sveikatos apsaugos ministerija 2017 m. liepos 18 d. raštu Nr. (6.47-13) 10-6018 „Dėl valstybės turto perėmimo“ kreipėsi į Molėtų rajono savivaldybės administraciją nurodydama, kad pagal turto panaudos sutartis viešajai įstaigai Molėtų ligoninei (toliau – Įstaiga) yra perdavusi valstybei nuosavybės teise priklausantį turtą savivaldybės savarankiškajai funkcijai vykdyti.

Kadangi nurodytas turtas yra visiškai nusidėvėjęs, Molėtų rajono savivaldybės administracija raštu kreipėsi į Įstaigą dėl informacijos apie turto tinkamumą naudoti. 2017 m. liepos 24 d. gautas raštas Nr. S-305 „Dėl informacijos pateikimo“, kuriame nurodyta, kad turtas yra tinkamas naudoti.

 Atsižvelgiant į tai, kad Įstaigos steigėja yra Molėtų rajono savivaldybė, o siūlomas perimti turtas naudojamas savivaldybės savarankiškajai funkcijai - pirminei asmens ir visuomenės sveikatos priežiūrai – įgyvendinti, parengtas sprendimo projektas sutikti perimti Molėtų rajono savivaldybės nuosavybėn ilgalaikį turtą, kurį šiuo metu Įstaiga naudoja pagal turto panaudos sutartis.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 17 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perimtą ir apskaitytą turtą Molėtų rajono savivaldybės administracija perduos Įstaigai naudoti pagal panaudos sutartį, o turtui tapus netinkamu naudoti, bus galimybė operatyviau jį nurašyti.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.